Woordwarrel 21 Oktober 2021 Oubaasisme – Lekkervurigeaffêre
#Woordwarrel, Afrikaans, Uitdagings
Date: October 23, 2021Author: Lekkervurigeaffêre 23 Comments
Wie lag nie lekker vir Oubaas (Pierre van Pletzen) van 7eLaan faam se koddige praatmaniere nie. Hy pleeg malapropisme.
Malapropisme se amptelike definisie lui so:"die verkeerde en deurmekaar gebruik van lang woorde om te beïndruk. Alhoewel hierdie woorde byna reg klink, is hulle verkeerd genoeg om humoristies te wees."
Dis 'n vreeslike woord en klink vir my eerder na 'n baie eina aandoening wat toegestop word. (Malaise+Prop, verstaan jy?) Ek gaan liefs praat van oubaasisme. Julle sal dan presies weet wat ek bedoel.
As Oubaas eers vertel hoe water sy lippe vir Hildatjie se kospleegsels, of hoe die polisie 'n kondoom om die Deli getrek het en die skarminkels in 'n lokval verlei, lag ek my uitasem.
Oubaasismes is nie tot 'n geliefde karakter beperk nie.
Daai Trumpie van die VSA het danksy dom, vet vingers op die fountjie se qwerty 'n nuwe woord geskep. Onthou julle sy "cofefe" twiet in 2017 wat eintlik 'coverage' moes lees. Wel, cofefe, aldus Viva se blogs het 'n überwoord geword. 'n Woord wat alles en niks tegelyk beteken. Dit pas nogal by die ekspres. Malaopropis, hy.
'n Woordflater van 'n studentemaat laat my vandag nog lag dat die trane krul. Dis al meer as veertig jaar gelede.
Vyf van ons is hard aan die studeer. Vier is met Bybelkunde besig en ekke het my neus in my kriminologie notas.
Die stilte word verbreek toe die kloosterkoekie onder ons klomp, sy was waarlik baie naïef, uitroep:"Julle, ek het nie geweet daar is 'n kerk vir vrouens wat vir mekaar lief is nie!"
Ons almal vra gelyk:"Wat? Vertel, vertel."
Sy sê baie trots:"Dis presbeteriaans."
Ons kon nie verder swot nie.
Hoop jy is al gekalmeer, liewe leser. Kom ons gaan verder met Oubaas se oubaasismes.
Uit 'n Sarie van so paar jaar gelede kry ek die lysie juwele:
Die sooibrand steek my weer dwars in die krop.
Ek is amptelik afgevaardig om die kookkompetisie te veroordeel
Die mense het my gevleuelde woorde so waardeer, hulle het my 'n staande ovulasie gegee.
Ek gaan weer my lippe afkou.
Hygend, ek giggel tewyl ek skrywe.
Die beste oubaasisme vind ek in 'n geskriffie oor Graad 5 eksamen flaters: 'n Toekoek is 'n voël wat nie haar eie eiers kan lê nie.
Nou ja toe. Hou op lag of jou kredietlimiet verhoog is. Haal asem.
NS. Ek het maar liefs nie my Bladsy 30 aanhaling benut nie. Dit was uit die omstrede"Boetman is die bliksem" brief ." Verkeerde tyd vir politieks. Netnou word ek met wokeisme gebliksem.
Previous Previous post: Biddende boodskapper
Next Next post: Herrys uit stiefmoederlike tye
23 thoughts on "Woordwarrel 21 Oktober 2021 Oubaasisme"
Grote genade wat n woord. Jy het my nou heerlik laat ontspan met al die kostelike segoed. Daardie oubaasismes is heerlike ontspannig.
Bly as ek 'n glimlag veroorsaak het.
Gedagtig aan ons polisie is die "kondoom trek" dalk nie 'n oubaasisme nie.
vuurklip is nie 'n anony mous nie – al sê wordpress so.
Ek het so geraai, die taalgebruik het Vuurklipperig gelees.😉
Heerlik gelag, Erna! Ek dink ook aan die een… mennestrasie ( menstruasie) My skoonma het baie sulke woorde gehad.
'n Engelse een wat my ma nog in haar onderwysdae in 'n vraestel gevind het: Snoddrils vir nostrils. Ons familie praat vandag nog van ons snoddrils.
Heerlike skryfsel, soos net jy kan.
Bwaha, Snodgrass gaan my bybly soos ons gesin se bokswoord vir doof.
Ag, f….en autocorrect
Dit was nou lekkerlees en lekkerlag, maatjie. Laat my dink aan my swotdae toe ek vir die eindeksamen 'n stuk Latyn moes vertaal in Afrikaans. My Afrikaanse vertaling het uitgebrei oor die vrou wat geboorte geskenk het in die see; die Latynse stuk het gegaan oor die eienaarskap van 'n eiland wat in die see ontstaan het. Natus het my laat struikel.
🤣🤣🤣 Hester, lekker laat jý my lag. Bly ek het jou Saterdag opgekikker. Ek wag hygend….hehe
🤣🤣🤣🤣Dis n sonde.
Wena! Bly as dit jou laat lag, sonde en al. 😉
Bhahahaaaa, Kostelik. Ek het nou geniet….. En almal se kommentaar 🤣🤣
Dis soos die baie onskuldige meisietjie wat op trou gestaan het. "Waarheen gaan julle vir julle wittebrood?" vra ons. Heel onskuldig sê sy "Andermansetottie toe" Tot vandag noem ons Amanzimtoti so.
🤣🤣🤣🤣🤣🤣, laat jy my amper my tanne uitspoeg soos ek lag. Ek het vet pretty met die flaters gehad. Dankie dat jy kom kuier.
Konnie op 'n isme woord kom wat my nie onder sy knieg…. sê mens knieg? gehad het nie. Geniet maar julle halssnoermense se woorde.
Jy het het elders mooi snoere vir jou Camilla se gelukkige einde geskrywe. Romantisisme.😉
Dis nou 'n mooi woord ❤ Romantisme. Ja nou is Lorenzo en Camilla getroud en die boek word toegemaak. Ek raak sommer de vieste in as 'n boek nïe mooi eindig nie.